《暮春联句九首 其二》
宋代·许月卿

畏爱盾衰日，清和夷惠风。仁何如管仲，恩罔极王通。

王必三微如，天为一大公。五行应过眼，万字佛头胸。

治国运掌上，经书满腹中。凭栏心尚壮，引镜鬓俄翁。

锡屈天生德，教咸黄览忠。齐夷靡瞻骋，内外诅万讧。

一酌泉流浊，四知囊匮丰。咏觞聊畅叙，羹水辨和同。

不当陈三价，难逃黄九穷。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。